Photo: Tanjug Let na liniji Beograd - Vimbldon: Đoković lebdi u vazduhu

Samo par dana po sletanju prvog aviona “Air Serbia” na beogradski aerodrom, menadžment te kompanije je javnosti predstavio svoju perverznu marketinšku ideju – da avioni, kojima će leteti putnici nove komapnije, postanu deo serije “Živih legendi Srbije” i to tako što će svaka od letelica nositi ime nekog od “zaslužnih Srbalja”. U skladu sa očekivanjima i dometima tako osmišljenog neukusnog marketinga prvi avion je ponosno poneo ime “najvećeg među najvećima” - Novaka Đokovića. Da li će Đoković leteti na krilima “Air Serbia” ili će se novi avioprevoznik put neba vinuti na malom Đoki, tek ostaje da se vidi

Bivši svetski reket broj jedan i najpoznatiji srbijanski teniser Novak Đoković proglašen je “prvim poznatim Srbinom” čije će ime biti deo serije “Živih legendi Srbije” koja će se pojaviti na novoj floti Er Srbije. Obrazlažući tu historijsku odluku koja će, bez ikakve sumnje, ući u anale marketinških idiotluka, generalni direktor kompanije “Er Serbia” Dane Kondić je izjavio da je Đoković “dobro poznat i omiljen u Srbiji” zbog čega se “savršeno uklapa u našu novu viziju i posvećenost cilju da postanemo vodeći avioprevoznik u regionu”.

“On je tokom ovih godina pokazao takmičarski duh i sposobnost prevazilaženja velikih izazova, na čemu bi mu svako pozavideo. Vrednosti koje su već sada legendarne širom sveta. Vrednosti i pozitivne osobine sa kojima možemo da se poistovetimo i koje će biti glavne vrednosti koje odlikuju našeg novog nacionalnog avioprevoznika", poručio je Kondić. On je istovremeno poručio da će se započeti cirkus nastaviti i narednih meseci pošto će program “Živih legendi Srbije” biti predstavljan javnosti postepeno. On će, prema Kondićevim rečima, uključiti “imena do 14 Srba, naših savremenika, čija lokalna i međunarodna dostignuća mogu da služe kao inspiracija i koja mogu da se poistovete sa novim brendom Er Srbije”.

Photo: Tanjug Tri reketa - plavo: Ulaz u Đoku

Činu krštavanja Đokovićevog avio klona, prisustvovali su neizbežni otac i stric svetskog reketa broj dva Srđan i Goran Đoković koji su, prema kazivanju ljubaznih domaćina, “pružali svoju punu podršku svom bratancu u toku njegovog rasta i razvoja, od prvih teniskih koraka do samog vrha svetskog sporta”. Pored srećnih članova “Sport Familly”, oglasio se i sam reket broj dva izjavivši da je “srećan i ponosan” što će pomoći Srbiji da vrati “ugled nacionalnoj aviokompaniji i vazduhoplovstvu”.

Njegov PR tim je istovremeno saopštio da “nakon što mu je početkom oktobra saopšten ovaj predlog, Novak se nije mnogo dvoumio i potpuno besplatno ustupio je korišćenje njegovog imena i brenda u ovu svrhu”.

Inspirisana kreativnošću i inovativnošću menadžmenta komapnije “Air Serbia”, redakcija e-novina je sačinila listu novih predloga čijom bi se ralizacijom dodatno obogatila ponuda novog avioprevoznika, a na zadovoljstvo svih onih koji su već unapred rezervisali karte za ukrcavanje u letećeg Noleta.

PISTA AERODROMA "NIKOLA TESLA": Da se zove - Jelena Ristić.



LIFT NA AERODROMU "NIKOLA TESLA": Da se zove - Srđan Đoković



AUTOBUS KOJI PUTNIKE OD ZGRADE VOZI DO AVIONA: Da se zove - Pjer.



Pa da čitamo sledeće naslove...



* NOVAK RULAO PO JELENI



* ISPUCALA JELENA RISTIĆ



* CRKO MOTOR NOVAKA ĐOKOVIĆA



* PJER SE POKVARIO, PUTNICI OSTALI NA JELENI, PROPUSTILI NOVAKA



* NOVAK U TURBULENCIJI



* PRESVLAČE JELENU RISTIĆ: RUPA DO RUPE



* PJERU OTPAO TOČAK: PUTNICI PALI NA JELENU

Photo: Stock Civilne žrtve: Đoković i Pjer (desno)

* JELENA NIJE BEZBEDNA: NOVAK SE UZDRŽAVA DA SLEĆE



* SVE U FAMILIJI: SRĐANOM DO JELENE



* SRĐAN SE ZAGLAVIO: PUTNICI NISU STIGLI DA ZGAZE JELENU



* HAOS U BEOGRADU: NOVAK PIKIRAO NA JELENU



* NOVAK LETI PO SVETU: JELENA PUKLA U BEOGRADU



* SRĐAN SE NE MOŽE POPRAVITI: ZAGLAVIO SE ĐOKOVIĆ SR



* AIR ĐOKOVIĆ: NOVAK LETI, JELENA I SRĐAN NA POPRAVCI



* LOŠA VEST: NOVAK NE LETI, ALI JE JELENA SPREMNA



* DOBRA VEST: SRĐANU ZAMENJEN MOTOR, SPUŠTA SE NAJBRŽE



* LOŠA VEST: SRĐAN SE OTKAČIO, NEMA POVREĐENIH



* DOBRA VEST: PJER UDARIO U NOVAKA, VOZAČ IZGUBIO KONTROLU, PAO NA JELENU I

IZGUBIO SVEST



LOŠA I DOBRA VEST: ĐOKOVIĆI VIŠE NE PUTUJU AVIONOM